רייט וקבוצה קטנה נשארו כדי לנקום. הוא היה שונא אינדיאנים ידוע לשמצה. הדיווחים שונים לגבי מה שהתרחש כאשר הקבוצה של רייט פגשה את המודק על הנהר לוסט, אך רובם מסכימים שרייט תכנן לארוב להם, מה שעשה בנובמבר 1852. רייט וכוחותיו תקפו והרגו כ-40 מבני המודק, במה שנודע בתור "טבח בן רייט."
היסטוריונים העריכו שהמודק הרגו לפחות 300 מהגרים ומתיישבים בין השנים 1846 ו-1873. מספר דומה של מודק נהרגו על ידי מתיישבים וסוחרי עבדים.
הסכם עם ארצות הברית.
ארצות הברית, הקלאמת, המודק וקבוצת יאהוסקין חתמו ב-1864 על הסכם להקמת . זה חייב את השבטים לוותר על השטחים התחומים בצפון בקו הרוחב ה-44, במערב ובדרום על ידי הרי רכס קסקייד, ובמזרח בקווים הנוגעים ב ובאגם הנלי (Henley Lake) בחזרה עד לקו הרוחב ה-44.
בתמורה, ארצות הברית הייתה אמורה לשלם סכום חד פעמי של $35,000, ותשלומים שנתיים בסך של $80,000 במשך 15 שנים, וכן לספק תשתית וצוות לשמורה. ההסכם קבע שאם האינדיאנים ישתו או יאחסנו משקאות משכרים בשמורה, ניתן יהיה למנוע את התשלומים וכי ארצות הברית תוכל להוסיף שבטים נוספים בשמורה בעתיד. השבטים ביקשו שלינדזי אפלגייט ישמש כסוכן מטעם הלשכה לענייני אינדיאנים.
ההסכם חייב שהמודק יוותרו על אדמותיהם ליד נהר לוסט, אגם טולי ואגם קלאמת התחתון בתמורה לאדמות בעמק קלאמת העליון. הם עשו זאת, בהנהגתו של צ'יף שונצ'ין. הסוכן מטעם הלשכה לענייני אינדיאנים העריך את סך אוכלוסיית שלושת השבטים בכ-2,000 בעת חתימת ההסכם.
בשמורה לא היה מספיק מזון הן לבני הקלאמת והן לבני המודק. התחלואה והמתח בין השבטים גברו. המודק ביקשו שמורה נפרדת קרוב יותר לשטחם ההיסטורי, אך לא הממשלה הפדרלית ולא ממשלת קליפורניה אישרו זאת.
בשנת 1870 הוביל (שכונה על ידי האירופאים קפטן ג'ק) קבוצה של בני מודק שעזבה את השמורה וחזרה למולדתם המסורתית. הם בנו כפר ליד הנהר לוסט. בני מודק אלה לא זכו לייצוג הולם במשא ומתן על ההסכם ורצו להפסיק את ההתנכלויות של הקלאמת בשמורה.
מלחמת מודק.
בנובמבר 1872 נשלח צבא ארצות הברית לנהר לוסט כדי לנסות לאלץ את הקבוצה של קינטפואש לחזור לשמורה. פרץ קרב, והמודק נמלטו למה שנקרא המעוז של קפטן ג'ק במה שהוא כיום המונומנט הלאומי שכבות הלבה בקליפורניה. הקבוצה שמנתה 53 לוחמים הצליחה לעכב 3,000 מחיילי צבא ארצות הברית למשך מספר חודשים, והביסה אותם בלחימה מספר פעמים. באפריל 1873 עזבו המודק את המעוז והחל להתפצל. קינטפואש וקבוצתו היו האחרונים שנתפסו, ב-4 ביוני 1873, כאשר הם נכנעו מרצונם. אנשי ממשלת ארצות הברית הבטיחו להם שאנשיהם יזכו ליחס הוגן והלוחמים יורשו לחיות על אדמתם.
צבא ארצות הברית שפט, הרשיע והוציא להורג את קינטפואש ושלושה מלוחמיו באוקטובר 1873 בגין רצח הגנרל מוקדם יותר באותה שנה בזמן שהתנהלו שיחות שלום. הצבא שלח את שאר חברי הקבוצה לאוקלהומה כשבויי מלחמה עם "צ'רלי פני צלקת" כצ'יף. המנהיג הרוחני של השבט, "הרופא בעל הראש המתולתל" (Curley Headed Doctor), נאלץ גם הוא לעבור לטריטוריה האינדיאנית.
בשנות ה-70 של המאה ה-19, הביא התעשיין והפילנתרופ האמריקני אינדיאנים לדבר עם ארגוני זכויות אינדיאנים בערים במזרח ארצות הברית. אחת המשלחות הייתה משבטי המודק והקלאמת. בשנת 1909, הקבוצה באוקלהומה קיבלה אישור לחזור לאורגון. כמה אנשים עשו זאת, אבל רובם נשארו בביתם החדש.
הדת של המודק אינה ידועה בפירוט. המספר חמש שיחק תפקיד חשוב בפולחן, כמו ב"שויוהלש" (Shuyuhals), טקס מעבר של חמישה לילות לריקודים לנערות מתבגרות. שימשה לטקסי טהרה ואבל.
שקיעה אחת
שקיעה אחת הוא סינגל שהוקלט על ידי הזמר הישראלי אדם בהשתתפות הזמרת הישראלית־אוסטרית תמנע בראואר. הוא יצא לאור בשנת 1988, על ידי חברת התקליטים הד ארצי, כסינגל מתוך האלבום מרחוק לרחוק.
רקע וכתיבה.
השיר נכתב והולחן על ידי אלונה קמחי והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-23 באוגוסט 1988 בשבוע לאחר מכן נכנס לדירוג במקום ה-13. ב-18 באוקטובר 1988 עלה השיר למקום בראשון, שם שהה שבועיים רצופים. לבסוף, ב-27 בדצמבר, לאחר שישה עשר שבועות רצופים, יצא מהמצעד השבועי. במצעד הפזמונים העברי השנתי ב-1989 דורג במקום ה-16.
דניס שמע
דניס בויד שמע (נולדה ב-11 באפריל) היא במאית תיאטרון ישראלית.
ביוגרפיה.
ב-1990 סיימה לימודי תואר ראשון בחוג לתיאטרון במסלול בימוי באוניברסיטת סן דייגו, וב-2010 קיבלה תואר שני בבימוי תיאטרון מאוניברסיטת תל אביב.
מתגוררת בקיבוץ הזורע, משמשת כרכזת החטיבה העליונה בבית הספר רעות לאמנויות בחיפה. נשואה ואם לשניים.
תמנע בראואר
תמנע בראואר (נולדה ב-1 במאי 1961 בווינה שבאוסטריה) היא זמרת-יוצרת אוסטרית־ישראלית. לאורך הקריירה המוזיקלית שלה שיתפה פעולה עם הפסנתרן הישראלי אליאס מאירי. אביה הוא אריק בראואר.
בראואר ייצגה את אוסטריה באירוויזיון 1986, שהתקיים בנורווגיה, עם השיר "Die Zeit ist einsam". היא הגיעה למקום ה-18. בנוסף, בשנת 2007 השתתפה בתחרות הריקודים האוסטרית "Dancing Stars", ודורגה במקום העשירי.
לנה אוברדורף
לנה סופי אוברדורף (בגרמנית: Lena Sophie Oberdorf; נולדה ב-19 בדצמבר 2001) היא כדורגלנית גרמניה המשחקת בעמדת קשרית בוולפסבורג שבבונדסליגה לנשים ובנבחרת גרמניה.
קריירה.
קריירת מועדונים.
אוברדורף נולדה בגבלסברג שבגרמניה למשפחה עם זיקה לכדורגל וגם אחיה טים הוא כדורגלן. נחשבת לשחקנית ורסטילית שמשחקת בעמדות מגוונות בעיקר כקשרית.
ב-2018, בגיל 17, הצטרפה לאסן מהבונדסליגה ושיחקה בה שתי עונות כשבעונת 2019/2020 הגיעה עם הקבוצה עד לגמר הגביע שם הפסידה בפנדלים לוולפסבורג.
ב-2020 עברה לשחק בוולפסבורג ולקחה חלק בזכיית הקבוצה בגביע בעונה זו. בעונת 2021/2022 זכתה עם הקבוצה בדאבל שכלל זכייה באליפות ובגביע הגרמני.
בנבחרת.
אוברדוף שיחקה בנבחרות הצעירות של גרמניה וזכתה באליפות אירופה לנערות עד גיל 17 בשנת 2017. בטורניר זה נבחרה לשחקנית המצטיינת.
בגיל 17 זומנה לנבחרת הבוגרת לקראת מונדיאל 2019 ומאז הפכה לשחקנית הרכב קבועה. לקחה חלק משמעותי בנבחרת ביורו 2022 כשהובילה את הנבחרת לגמר שם הפסידה לאנגליה אך נבחרה לשחקנית הצעירה המצטיינת של הטורניר.
חופשי (אלבום של אדם)
חופשי הוא אלבום האולפן השלישי של הזמר הישראלי אדם. את האלבום הוציאה בשנת 1989 לאור חברת התקליטים פונוקול בשני פורמטים: תקליטור בקטלוג 2–1001 ותקליט בקטלוג 1001-1. זה נחשב לאלבום פחות מוצלח של אדם ביחס לשניים הקודמים.
רקע והפקה.
"תפקיד חיי" היה הסיגנל היחידי שהצליח להיכנס למצעד הפזמונים השבועי של רשת ג'. אדם סיפר כי באותה עת קיבל מספר שירים מחברו הטוב רון רוזנפלד. את השירים סינן מתי כספי, שהפיק את "חופשי". לטענתו, באותה תקופה הקהל שלו לא הבין את כוונתו האמיתית בשיריו ואת תוכניהם. על שיתוף הפעולה ביניהם סיפר כספי כי הוא למד מאדם המון. לדבריו, היו לו שאיפות ומטרות מיוחדות באלבום הזה. הוא רצה להביא גוון אחר שלו שמאזיניו טרם שמעו. – אמר כספי.
בהתאם למסורת של אדם נכללה באלבום גרסת כיסוי לשיר ישראלי מוכר. ביצירה זו החליט לבצע את "בלדה בין כוכבים", פזמון שכתב יענקל'ה רוטבליט והלחין שלום חנוך. השיר בוצע במקור על ידי שלישיית התאומים, חנן גולדבלט, אושיק לוי ופופיק ארנון. לימים שיבח ארנון את אדם על גרסתו.
רון רוזנפלד
רון רוזנפלד (נולד ב-16 ביוני 1964 בתל אביב-יפו שבישראל) הוא זמר-יוצר, פזמונאי ומלחין ישראלי. סולן וכותב השירים של להקת פורטרט, שפעלה בישראל משלהי שנות ה-80 עד שנות ה-90. יחד הם הוציאו לאור ארבעה אלבומי אולפן. בנוסף, רוזנפלד הוא בעל חברת רהיטי קונספט, המעוצבים בהשראת ז'אנר הרוק אנד רול.
קורות חייו.
רוזנפלד נולד בתל אביב-יפו לשרה וליורם. הוא גדל בעיר הזו עד גיל 6, כשעבר עם הוריו להרצליה. את לימודיו התיכוניים עשה ברשת בתי הספר "אורט" במגמת אדריכלות. באותה עת הקים להקה יחד עם חבריו הקרובים, שהופיעה בקביעות במועדון "פינגווין" בעיר מולדתו. שם, נחשף למספר אמנים ישראלים כמו ברי סחרוף ורמי פורטיס. הוא שירת בצה"ל בתור טבח, על-אף שהתמיין תחילה לשרת בלהקה צבאית.
בשנת 1988 כתב עבור אילנה אביטל את השיר "סוף הצד", שהגיע למקום ה-32 במצעד הפזמונים השנתי של רשת ג'. שנה לאחר מכן כתב לאדם את "תפקיד חיי", הסינגל המצליח ביותר מתוך האלבום חופשי. באותה שנה הקים יחד עם אלי ניסן (גיטרה, זמרה), נושי פז (תופים), יוסי עזר (בס), ערן שרון (קלידים), ליאור בלכר ואמיר פרי (חצוצרות) את להקת פורטרט. סיגנל הבכורה שלהם, "הכל מבינה", פורסם בשנת 1991, ובוצע על בימת הפסטיגל. אלבום הבכורה של הלהקה, הכל מבינה, יצא לאור כשנה לאחר מכן, וכלל גרסת כיסוי לשירו של דורי בן זאב, "ואתם רוקדים" ואת "כמה זה מתוק". האלבום השני נקרא "הפורטרט האחרון" (1993) בשנת 1995 פורסם האלבום האחרון של הלהקה לפני ההפסקה שלקחו, "פונקי ביזנס".
בשנת 2003 הקליטה להקת חמסה את השיר "חייב למות עליי", שכתב רוזנפלד. הוא סיים במקום השביעי במצעד הפזמונים השנתי של תשס"ג – שירו הגבוה ביותר של רוזנפלד במצעדי הפזמונים השונים. בשנת 2006 התאחד עם להקת פורטרט בהוצאת האלבום "ארבע על ארבע". בשנת 2010 הקים רוזנפלד חברת רהיטים משלו. את הרעיון הגה בזמן שביקש מיצרן תיבות להגברה להרכיב עברו מזנון לטלוויזיה שלו בהשראת ארגזי הבמה. בשנת 2017 הוציא את אלבום הסולו הראשון שלו, "לשם מה".
מפרץ סוספירוס